Atzinumi 25-TA-225
Izdrukāts 25.02.2025. 08.50
Atzinumi 25-TA-225
Izdrukāts 25.02.2025. 08.50
25-TA-225: Rīkojuma projekts (Vispārīgais)
Par valsts nekustamā īpašuma "Bērzu ceļš" Engures pagastā, Tukuma novadā nodošanu Tukuma novada pašvaldības īpašumā
TA saskaņojamie dokumenti
Rīkojuma projekts 1.0
Anotācija (ex-ante) 1.0
MK sēdes protokollēmuma projekts 1.0
Papildu dokumenti (Pašvaldības vēstule un lēmums)
Papildu dokumenti (LVM vēstule ar konceptuālu piekrišanu atsavināšanai)
Papildu dokumenti (LVM vēstule, pārkārtoto robežu plāni, kadastra izdrukas, zemesgrāmata.)
Papildu dokumenti (Pašvaldības lēmums par dalīšanu)
Papildu dokumenti (Valsts meža Engure - zemesgrāmatas nodalījums)
Atzinuma sniedzējs
Finanšu ministrija
Atzinums iesniegts
25.02.2025.
Atzinuma sniegšanas termiņš
25.02.2025.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Zemkopības ministrijai nodot bez atlīdzības Tukuma novada pašvaldības īpašumā valsts nekustamo īpašumu "Bērzu ceļš" (kadastra Nr. 9050 005 1294) – zemes vienību (zemes vienības kadastra apzīmējums 9050 005 1293) 2,44 ha platībā – Engures pagastā, Tukuma novadā, kas ierakstīts zemesgrāmatā uz valsts vārda Zemkopības ministrijas personā (turpmāk – nekustamais īpašums), lai saskaņā ar Pašvaldību likuma 4. panta pirmās daļas 3. punktu to izmantotu pašvaldības autonomās funkcijas īstenošanai – gādāt par pašvaldības īpašumā esošo ceļu būvniecību, uzturēšanu un pārvaldību.
	Iebildums
Aicinām precizēt rīkojuma projekta 1.punktu, norādot, ka nekustamais īpašums tiek nodots Pašvaldību likuma 4. panta pirmās daļas minētās funkcijas īstenošanai, savukārt detalizētu informāciju attiecībā uz to, kādai funkcijas īstenošanai nekustamais īpašums tiek nodots, sniegt rīkojuma projekta anotācijā. 
Piedāvātā redakcija
Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Zemkopības ministrijai nodot bez atlīdzības Tukuma novada pašvaldības īpašumā valsts nekustamo īpašumu "Bērzu ceļš" (kadastra Nr. 9050 005 1294) – zemes vienību (zemes vienības kadastra apzīmējums 9050 005 1293) 2,44 ha platībā – Engures pagastā, Tukuma novadā, kas ierakstīts zemesgrāmatā uz valsts vārda Zemkopības ministrijas personā (turpmāk – nekustamais īpašums), Pašvaldību likuma 4. panta pirmās daļas minētās funkcijas īstenošanai.
	Elīna Bite (FM)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijā norādīts, ka atbilstoši zemes vienības situācijas plānam, kas Nekustamā īpašuma valsts kadastra informācijas sistēmā (turpmāk – NĪVKIS) reģistrēts 2018. gada 7. februārī, Zemes vienībā visā tās platībā (2,46 ha) reģistrēti šādi zemes lietošanas veidi: zeme zem ceļiem – 1,93 ha, zeme zem ūdeņiem – 0,53 ha.
Apskatot NĪVKIS datus, secināms, ka zemes vienības (kadastra apzīmējums 9050 005 1293) platība ir 2,44 ha un tai reģistrēti šādi zemes lietošanas veidi: zeme zem ceļiem – 1,92 ha, zeme zem ūdeņiem – 0,52 ha. 
Lūdzam precizēt anotācijas "Problēmas un risinājumi" "Problēmas apraksts" sadaļu.
Piedāvātā redakcija
-
	Elīna Bite (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Tiesiskās skaidrības nodrošināšanai, aicinām sadaļai "Papildu dokumenti" pievienot aktuālu izdruku no Nekustamā īpašuma valsts kadastra informācijas sistēmas (turpmāk – NĪVKIS), vienlaikus anotācijā norādīt aktuālos zemes vienībai ar kadastra apzīmējumu 9050 005 1293, noteiktos apgrūtinājumus un papildināt anotāciju ar skaidrojumu par apgrūtinājumu ietekmi uz turpmāko rīcību ar nekustamo īpašumu (nekustamā īpašuma kadastra Nr.9050 005 1294) -  "Bērzu ceļš" Engures pagastā, Tukuma novadā.
Piedāvātā redakcija
-
	Jana Jākobsone (VNI)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām precizēt anotācijas sadaļā "Pašreizējā situācija" norādīto: "No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.", ņemot vērā, ka Publiskas personas mantas atsavināšanas likuma 43.pantā teikts, ka: "Šā likuma 42. un 42.1 pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma 5. un 6.pantā minētās institūcijas (amatpersonas)."
Piedāvātā redakcija
-
	Elīna Bite (FM)



